

**TIRGUS IZPĒTE**

**“****Balvu muižas kalpu mājas arhitektoniski mākslinieciskā inventarizācija”**

**(ID Nr. BNP TI 2024/113/VKKF)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils 1A, Balvi, Balvu nov., LV-4501, e-pasts: dome@balvi.lv  |
| Pasūtītājs, kura vajadzībām tiek veikta tirgus izpēte | Balvu novada muzejs,Reģ.Nr.40900023354, Brīvības iela 45, Balvi, Balvu nov., LV-4501 |
| Kontaktpersona saistībā ar iepirkuma priekšmetu | Balvu novada muzeja vadītāja Iveta Supe, mob.28352770 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,e-pasts: antra.keisele@balvi.lv |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00 |

**2. Tirgus izpētes priekšmets:** reģionālās nozīmes kultūras pieminekļa (valsts aizsardzības Nr.2834) – Balvu muižas apbūves kalpu mājas, arhitektoniski mākslinieciskā inventarizācija, VKKF projekta Nr.2024-3-KMA043 “Balvu muižas kalpu mājas arhitektoniski mākslinieciskā inventarizācija – vērtību glābšanai no iznīcības” ietvaros, atbilstoši Tehniskajai specifikācijai (skat. 1.pielikumu).

**3. Piedāvājuma izvēles kritērijs:** zemākā cena.

**4. Pakalpojuma sniegšanas vieta:** Brīvības iela 45, Balvi, Balvu nov.

**5. Līguma izpildes termiņš:** 4 (četru) mēnešu laikā no līguma noslēgšanas.

5.1. Pretendents nav tiesīgs piedāvājumā norādīt garāku izpildes termiņu.

5.2. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:** 30 (trīsdesmit) dienu laikā pēc sekmīgas līgumsaistību izpildes, nodošanas-pieņemšanas akta parakstīšanas un atbilstoša rēķina saņemšanas.

**8. Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Pretendentam (juridiskai personai) jābūt reģistrētam LR Būvkomersantu reģistrā. Informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs <https://bis.gov.lv/bisp/lv/construction_companies> . Attiecībā uz ārvalstu būvkomersantu, pasūtītājs atzīst attiecīgās valsts prasībām atbilstoši reģistrētu pretendentu. Uz darbu uzsākšanas brīdi komersantam (t.sk., ārvalstu komersantam) jābūt reģistrētam LR Būvkomersantu reģistrā.

9.4. Pretendenta rīcībā ir:

- mākslas zinātnieks, kas ir kompetents restaurācijā vai vēsturisku būvju izpētē

vai

- sertificēts arhitekts (informācija par arhitekta sertifikāciju tiek iegūta BIS Būvspeciālistu reģistrā <https://bis.gov.lv/bisp/lv/specialist_certificates> .

9.5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu/ Tehniskais piedāvājums (veidlapa) (skat. 2.pielikumu).

10.2. Ja pretendenta speciālists, t.sk., ārvalstu speciālists, ir mākslas zinātnieks, kas ir kompetents restaurācijā vai vēsturisku būvju izpētē, jāiesniedz minēto kompetencei apliecinoši dokumenti: 10.2.1. iegūtās izglītības apliecinoša dokumenta kopija;

10.2.2. pieredzi restaurācijā vai vēsturisku būvju izpētē apliecinoša dokumenta kopija, piemēram, pasūtītāja atsauksme.

Ārvalstu speciālista iesniegtajiem dokumentiem jānodrošina tulkojums valsts valodā.

10.3. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

10.4. Ārvalstīs reģistrētām personām:

10.4.1. ja pretendents ir reģistrēts līdzvērtīgā uzņēmumu vai saimnieciskās darbības veicēju reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.4.2. ārvalstu būvkomersantam – jāiesniedz Būvkomersantu reģistram līdzvērtīga dokumenta kopija, ko izdevušas attiecīgās dalībvalsts struktūras;

10.4.3. par sertificētam arhitektam līdzvērtīgu ārvalstu speciālistu iesniedz apliecinājumu, ka piesaistītais ārvalstu speciālists ir tiesīgi sniegt konkrētos pakalpojumus, kā arī, gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā;

10.4.4. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **15.01.2025., plkst.13.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2024/113/VKKF”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *“Balvu muižas kalpu mājas arhitektoniski mākslinieciskā inventarizācija”, ID Nr. BNP TI 2024/113/VKKF. Neatvērt līdz 15.01.2025., plkst.13.00”*.

**12. Tirgus izpētes līgumus slēdz:** pasūtītājs – Balvu novada pašvaldība.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Iepirkumi” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums (veidlapa)

1.pielikums

Tirgus izpētei

“Balvu muižas kalpu mājas arhitektoniski mākslinieciskā inventarizācija”

(ID Nr. BNP TI 2024/113/VKKF)

**TEHNISKĀ SPECIFIKĀCIJA**

**“Balvu muižas kalpu mājas arhitektoniski mākslinieciskā inventarizācija”**

**(ID Nr. BNP TI 2024/113/VKKF)**

**Tirgus izpētes priekšmets:** Reģiona nozīmes kultūras pieminekļa (valsts aizsardzības Nr.2834) – Balvu muižas kalpu mājas, arhitektoniski mākslinieciskā inventarizācija.

**Izpildes nosacījumi un prasības:**

|  |  |
| --- | --- |
| **Nr.****p.k.** | **Darba uzdevums** |
| 1. | Iepazīšanās ar pieejamiem vēsturiskajiem un arhīvu materiāliem par ēku un muižas kompleksa apbūvi. Objekta būvvēstures informācijas apkopošana, darbam un atskaitei nepieciešamajā apjomā. |
| 2. | Ēkas vizuāla arhitektoniska apsekošana, esošo konstrukciju hronoloģijas novērtējums, vēsturiski vērtīgu būvgaldniecības izstrādājumu (logi, durvis), apkures ķermeņu un dekoratīvās apdares elementu inventarizācija. Foto fiksācija objektā. |
| 3. | Kontrolzondāžas atbrīvotās telpās, vēsturisko interjera apdares slāņu un to saglabātības pakāpes noskaidrošanai, no saliekamajām kāpnēm pieejamā augstumā. Konstatētās apdares fiksācija (konstatētās sistēmas uzmērījums, krāsu toņu piemeklēšana pēc kataloga, dekoratīvo krāsojumu kopijas). |
| 4. | Kontrolzondāžas fasāžu vēsturiskās apdares noskaidrošanai, konstatētās apdares fiksācija. |
| 5. | Anotētas foto fiksācijas sagatavošana. |
| 6. | Inventarizācijas rezultātu apkopošana – vēsturiski vērtīgu detaļu fiksācija kartogrammā, konstrukciju un detaļu periodizācija, foto fiksācijas shēmas izstrādāšana. Konstatēto, vēsturiski vērtīgo, apdares slāņu fiksācija. |
| 7. | Atskaites teksta un slēdziena sagatavošana. |
| 8. | Sējumu sagatavošana, drukāšana u.c. (1 eks. papīra formātā, digitāls sējums PDF formātā uz datu nesēja), t.sk., materiālu izdevumi. |
| 9. | Komandējuma izdevumi, t.sk. benzīns, tehniskie izdevumi un naktsmītne. |
| **Citi nosacījumi** |
| Ja kāda pakalpojuma izpildei veicamā darba sastāvs nav noteikts Tehniskajā specifikācijā vai citos normatīvajos dokumentos, veicamo darbu sastāvā jāparedz visi tie darbi, kuri izriet no attiecīgā pakalpojuma tehnoloģijas un ir paredzami optimālas kvalitātes un efektivitātes sasniegšanai. |

2.pielikums

Tirgus izpētei

“Balvu muižas kalpu mājas arhitektoniski mākslinieciskā inventarizācija”

(ID Nr. BNP TI 2024/113/VKKF)

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Balvu muižas kalpu mājas arhitektoniski mākslinieciskā inventarizācija”**

**(ID Nr. BNP TI 2024/113/VKKF)**

**Skat. datni “2\_pielikums\_Finanšu\_Tehniskais piedāvājums”**